Anumite metehne pur şi simplu nu pot fi corectate! Vlăduţ, un tânăr IT-ist din Capitală, e nemulţumit că, ori de câte ori cineva află că se ocupă cu programarea, îi cere, în cel mai pur stil românesc, „o aplicaţie mare, cu de toate”.

„E un vechi obicei pe meleagurile astea. La şaormărie ceri una mare, cu de toate. Când îţi faci o casă, îi ceri arhitectului una mare, cu de toate. Îţi schimbi maşina? Una mare, cu de toate, neapărat. E în ADN-ul nostru. Inginerii n-aveau cum să scape”, explică Decebal Popescu, antropolog.

„Bine, dar ce înseamnă, totuşi, o aplicaţie mare cu de toate? În ce limbaj scrii ‘de toate’? ‘De toate’ ăsta include şi bugurile? Dar p-alea n-ar trebui să le eliminăm?”, se întreabă Vlăduţ, copleşit de dileme existenţiale.

„Dacă eşti de-al nostru, te-ai săturat să ţi se ceară doar ‘una mare cu de toate’ şi cauţi un job serios, alături de specialişti testaţi şi certificaţi, vino la TechTalent.ro, e o carieră mare, cu de toate!”, a adăugat tânărul programator.

